text: Friskolers fremtid er usikker
  17 september 2012 kl. 13.13
  Fremtiden for friskoler og privatskoler er usikker. For trods løfter om det modsatte, så lægger regeringen alligevel op til at skære yderligere i tilskuddet til skolerne.
  100.000 danske børn går i fri- eller privatskoler - og nu frygter skolerne, at de enten må lukke eller fremover kun bliver for velhavende folks børn.
  Med et mindre tilskud vil skolerne nemlig blive nødt til at opkræve mere fra forældrene.
  En tredjedel af skolerne kører allerede i dag med underskud.
  Friskoler og privatskoler har en 150 år lang tradition i Danmark. Ifølge vores grundlov kan forældre selv vælge, om de ønsker at benytte folkeskolen eller et andet skoletilbud
  Der er 526 friskoler og private skoler i Danmark
  Forældrene betaler i gennemsnit 13.400 kroner om året pr. barn
  Skolerne har i mange år fået et tilskud, der svarer til 75 procent af hvad en folkeskoleelev koster.
  Det er nu sat ned til 73 procent og skal i 2014 falde til 71 procent.
  